**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2014. szeptember 3-án (szerda) 16:00 órai kezdettel megtartott pénzügyi bizottsági ülésről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Ujfalusi Pál bizottsági tag

Rajcsányi László József bizottság elnöke

Szilasy László bizottsági tag

Somogyi Balázs polgármester

Dr. Lakos László jegyző

Molnárné Horváth Zsuzsanna ÁMK gazd.vez.

**Rajcsányi László a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Ujfalusi Pál bizottsági tagot. Aki a jegyzőkönyv hitelesítő személyével egyetért, kérem, kézfelemeléssel jelezze.

**A Pénzügyi Bizottság a jegyzőkönyv hitelesítők személyére tett javaslatot 4 igen szavazattal elfogadta.**

**Rajcsányi László a Pénzügyi Bizottság elnöke**

A kiküldött meghívóban szereplő napirendet javaslom megtárgyalásra az alábbiak szerint:

**NAPIREND**

1. Beszámoló Perkáta Nagyközség Önkormányzata 2014. évi költségvetésének I. félévi teljesítéséről
2. Tájékoztatás Perkáta Nagyközség Önkormányzata vagyoni és pénzügyi helyzetéről (2010-2014. év)
3. Fotovoltaikus rendszerek kialakítása című pályázati konstrukcióra vonatkozóan benyújtott pályázat keretében építés-kivitelezési és tervezési munkák elvégzésével kapcsolatos döntéshozatal
4. Vagyonkezeléses víziközművek 2015-2029. évi Gördülő Fejlesztési Tervének megtárgyalása
5. Bérüzemeltetett víziközművek 2015-2029. évi Gördülő Fejlesztési Tervének megtárgyalása
6. Perkáta Nagyközség településrendezési eszközeinek módosítása

I. NAPIRENDI PONT

**Rajcsányi László a Pénzügyi Bizottság elnöke**

Első napirendi pont a 2014. évi költségvetés I. félévi teljesítése. Az előterjesztéshez kérünk rövid tájékoztatót.

**Dr. Lakos László jegyző**

A bevételek teljesülésének aránya azért haladja meg a félévig elvárt összeget, mert az adóbevételek nagyobb arányban az első félévben folynak be. A kiadások alulteljesítését emellett a pénzhiány okozza, mivel a feladatfinanszírozás gyakran nem fedezi a hozzá kapcsolódó kiadásokat, így csak a legszükségesebb kiadásokat teljesítjük.

**Rajcsányi László a Pénzügyi Bizottság elnöke**

Van-e hozzászólás? Amennyiben nincs, kérem a bizottság tagjait, szavazzunk! Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**27/2014. (IX. 3.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata 2014. évi költségvetésének I. félévi teljesítéséről szóló előterjesztést.

**Felelős:** Rajcsányi László a Pénzügyi Bizottság elnöke

**Határidő**: 2014. szeptember 3.

II. NAPIRENDI PONT

**Rajcsányi László a Pénzügyi Bizottság elnöke**

Második napirendi pont: tájékoztató a 2010 -2014. évek vagyoni és pénzügyi helyzetéről.

**Somogyi Balázs polgármester**

Az előterjesztés az úgynevezett ciklusértékelés. A kötelező feladatokon túl a pályázatokra terjed ki, amelyek kapcsán jelentős forrásokat tudott az önkormányzat bevonni. Ezen kívül szó esik az önkormányzati társulások alakulásáról, a jogszabályok következményeként megszűnésről, illetve az állami adósságkonszolidáció folyamatáról is.

**Rajcsányi László a Pénzügyi Bizottság elnöke**

Van-e hozzászólás? Amennyiben nincs, kérem, aki a beszámoló elfogadásával egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**28/2014. (IX. 3.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata vagyoni és pénzügyi helyzetéről (2010-2014. év) szóló tájékoztatást.

**Felelős:** Rajcsányi László a Pénzügyi Bizottság elnöke

**Határidő**: 2014. szeptember 3.

III. NAPIRENDI PONT

**Rajcsányi László a Pénzügyi Bizottság elnöke**

Harmadik pont a fotovoltaikus rendszerek kialakítása című pályázati konstrukcióra vonatkozóan benyújtott pályázat keretében építés-kivitelezési és tervezési munkák elvégzésével kapcsolatos döntéshozatal. Az ajánlattevők közül kell választanunk?

**Somogyi Balázs polgármester**

A pályázaton való résztvételről döntött a Képviselő-testület június 16-án, a pályázat benyújtásakor tényleges ajánlatokkal rendelkeztünk. Jelenleg a legkedvezőbb ajánlatot kell kiválasztanunk, amely úgy tűnik a DNA Development Kft. ajánlata.

**Rajcsányi László a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**29/2014. (IX. 3.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a fotovoltaikus rendszerek kialakítása című pályázati konstrukcióra vonatkozóan benyújtott pályázat keretében építés-kivitelezési és tervezési munkák elvégzésével kapcsolatos előterjesztést.

**Felelős:** Rajcsányi László a Pénzügyi Bizottság elnöke

**Határidő**: 2014. szeptember 3.

IV. NAPIRENDI PONT

**Rajcsányi László a Pénzügyi Bizottság elnöke**

Negyedik pont a vagyonkezeléses víziközművek 2015-2029. évi Gördülő Fejlesztési Tervének megtárgyalása.

**Somogyi Balázs polgármester**

A Magyar Energetikai és Közmű-szabályozási Hivatal kéri az önkormányzattól 2014. szeptember 15-i határidővel a Gördülő Fejlesztési Terv benyújtását. A Fejérvíz Zrt.-től kapott bérleti díjat a víziközmű rendszerre kell fordítani. Ez évig még jelzés sem érkezett az önkormányzatokhoz, hogy ez ténylegesen hogyan és miként lesz ellenőrizve. A Gördülő Fejlesztési Tervben szereplő összegek meghaladják az önkormányzatnak azokat a bevételeit, amelyeket bérleti díj címen kap. A Fejérvíz Zrt-től a 2013. évben önkormányzatunk 8 382 737 Ft bérleti díjat kapott, a 2014. év első félévében 4 325 652 Ft-ot. A határozatot úgy szeretnénk meghozni, hogy a Gördülő Fejlesztési Tervhez szakmailag hozzájárul, de jelezzük, hogy a képviselő-testület a bérleti díj erejéig tud kötelezettséget vállalni a tervben szereplő fejlesztéseknek, karbantartásoknak az elvégzésére. A bérleti díj összegét meghaladó fejlesztési és karbantartási költségeket pályázati és egyéb források bevonásával biztosítjuk.

**Rajcsányi László a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**30/2014. (IX. 3.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a vagyonkezeléses víziközművek 2015-2029. évi Gördülő Fejlesztési Tervének megtárgyalásával kapcsolatos előterjesztést.

**Felelős:** Rajcsányi László a Pénzügyi Bizottság elnöke

**Határidő**: 2014. szeptember 3.

V. NAPIRENDI PONT

**Rajcsányi László a Pénzügyi Bizottság elnöke**

Ötödik pont a bérüzemeltetett víziközművek 2015-2029. évi Gördülő Fejlesztési Tervének megtárgyalása.

**Somogyi Balázs polgármester**

Önkormányzatunk gesztorszerepet kapott a három település, Szabadegyháza, Perkáta, Sárosd települések tulajdonában lévő víziközmű rendszerre vonatkozóan. A határozatot szeretnénk úgy meghozni, hogy a Gördülő Fejlesztési Tervhez szakmailag hozzájárul, de jelezzük, hogy a képviselő-testület a bérleti díj erejéig tud kötelezettséget vállalni a tervben szereplő fejlesztéseknek, karbantartásoknak az elvégzésére. A bérleti díj összegét meghaladó fejlesztési és karbantartási költségeket pályázati és egyéb források bevonásával biztosítjuk.

**Rajcsányi László a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**31/2014. (IX. 3.) Pénzügyi Bizottsági határozat:**

A Pénzügyi Bizottság elfogadásra javasolja a bérüzemeltetett víziközművek 2014-2029. évi Gördülő Fejlesztési Tervével kapcsolatos előterjesztést.

**Felelős:** Rajcsányi László a Pénzügyi Bizottság elnöke

**Határidő**: 2014. szeptember 3.

VI. NAPIRENDI PONT

**Rajcsányi László a Pénzügyi Bizottság elnöke**

Hatodik pont a Perkáta Nagyközség településrendezési eszközeinek módosítása. Mi módosulna?

**Dr. Lakos László jegyző**

A géptelep besorolásának módosítása történne, ez volt már a Képviselő-testület előtt.

**Rajcsányi László a Pénzügyi Bizottság elnöke**

Ez együtt volt a Kastélykerttel, ha jól emlékszem.

**Dr. Lakos László jegyző**

Igen, de most külön választjuk és a zajvédelmi és környezetvédelmi besorolásai is változnak.

**Rajcsányi László a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**32/2014. (IX. 3.) Pénzügyi Bizottsági határozat:**

A Pénzügyi Bizottság elfogadásra javasolja Perkáta Nagyközség településrendezési eszközeinek módosítását.

**Felelős:** Rajcsányi László a Pénzügyi Bizottság elnöke

**Határidő**: 2014. szeptember 3.

**Rajcsányi László a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Rajcsányi László, a Pénzügyi Bizottság elnöke az ülést 16:36 perckor bezárta.**

**k.m.f**

**Rajcsányi László Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

 **Ujfalusi Pál**

**Pénzügyi Bizottság tagja**